**ΑΣΚΗΣΗ 4Η**

**ΑΝΑΛΥΣΗ ΔΡΑΣΤΗΡΙΟΤΗΤΩΝ**

Η 4η άσκηση, ως παραδοτέο του έργου «Εργασία Εξαμήνου», αποσκοπεί στο να κατανοήσουμε τα στοιχεία που περιγράφουν κάθε πακέτο εργασίας και συνεισφέρουν στην καλύτερη διαχείρισή του μέσω της ανάθεσης πόρων (χρόνου, προσωπικού κοκ), της σύνδεσης των εργασιών με κρίσιμες αλληλεξαρτήσεις και της παραγωγής συγκεκριμένων παραδοτέων.

Καλείστε, με βάση τον οδηγό που ακολουθεί (παράδειγμα κατασκευής e-shop), να αναλύσετε τα πακέτα εργασίας του δικού σας έργου κάνοντας την σχετική περιγραφή.

**Ημερομηνία παράδοσης της άσκησης: 23/5/2021** (εναλλακτικά στην εργασία στο τέλος του εξαμήνου)

**Μέγεθος παραδοτέου:** ανάλογα με τον αριθμό των πακέτων εργασίας που συνιστούν το έργο σας.

**ΥΠΟΔΕΙΓΜΑ ΑΝΑΛΥΣΗΣ ΔΡΑΣΤΗΡΙΟΤΗΤΩΝ**

Για την επίτευξη των στόχων του και την εξασφάλιση μιας επιτυχημένης ανάπτυξης του έργου πχ ενός e-shop, η δομή ανάλυσης εργασιών (Άσκηση 2) περιλαμβάνει πέντε (5) πακέτα εργασίας. Οι δραστηριότητες κάθε πακέτου εργασίας (ΠΕ), καθώς και οι αλληλεξαρτήσεις τους, περιγράφονται παρακάτω. Η παρακάτω ανάλυση περιλαμβάνει τη χρονική διάρκεια και τους εμπλεκόμενους στο πακέτο εργασίας, ακολουθεί ανάλυση του σκοπού/σημείου εστίασης του πακέτου εργασίας και της αλληλουχίας και αλληλεξάρτησης των εργασιών (δλδ τι προαπαιτούμενα λαμβάνει από τα προηγούμενα πακέτα εργασίας και τι θα δώσει στα επόμενα δλδ τα παραδοτέα του έργο τα οποία δημιουργούνται από συγκεκριμένες δραστηριότητες από τις οποίες αποτελείται κάθε πακέτο εργασίας του έργου.

*Ενδεικτικά δίνονται δύο παραδείγματα. Εσείς καλείστε να αναπτύξετε περαιτέρω τα πακέτα εργασίας του δικού σας έργου δίνοντας έμφαση στο ποιες δραστηριότητες είναι κρίσιμες, δηλαδή πρέπει να ολοκληρωθούν για να ξεκινήσουν οι επόμενες και να μην καθυστερήσει το έργο.*

|  |
| --- |
| **ΠΕ1: Απαιτήσεις & Προδιαγραφές** |
| **Υπεύθυνος Φορέας** | (συμπληρώνεται μόνο σε περίπτωση σύμπραξης) | **Έναρξη (ημέρα)** | 1 | **Τέλος (ημέρα)** | 12 |
| **Συμμετέχοντες**  | Δημήτρης  | Ιωάννα  | Επιχειρηματίας  |   |
| **Ανθρωποημέρες** | 12 | 12 | - |  |
| Το Π.Ε.1διερευνά λεπτομερώς τις απαιτήσεις της επιχείρησης και ορίζει τις τεχνικές προδιαγραφές του έργου. Έμφαση δίνεται σε θέματα λειτουργικότητας και στην επιλογή των κατάλληλων τεχνολογικών εφαρμογών που θα φέρουν το παραγόμενο e-shop όσο το δυνατόν πιο κοντά σε αυτό που οραματίζεται ο πελάτης μας.Πιο συγκεκριμένα, οι δράσεις του Π.Ε.1 περιλαμβάνουν: (α) τη μελέτη και συγκριτική θεώρηση διαφόρων τεχνολογικών επιλογών, (β) τον εντοπισμό των προβλημάτων και την ανάλυση των απαιτήσεων, (γ) την προδιαγραφή (σε τεχνικό και λειτουργικό επίπεδο) του επιθυμητού e-shop, (δ) την ανάπτυξη σεναρίων εφαρμογής, (ε) την επανεκτίμηση των απαιτήσεων, (στ) την αναθεώρηση των προδιαγραφών. Το Π.Ε.1 είναι θεμελιώδους σημασίας για την επιτυχία του έργου καθώς «οδηγεί» στην ανάπτυξη του e-shop τα Π.Ε.2, Π.Ε.3 και Π.Ε.4. Επίσης, συνεργάζεται στενά με το Π.Ε.5 καθώς οι δραστηριότητές του υπόκεινται στην διαχείριση του έργου.  |
| **Παραδοτέα.** **Π1.1:** Ανάλυση υφιστάμενων τεχνολογικών επιλογών (ημέρα 3), **Π1.2:** Απαιτήσεις & Προδιαγραφές Ι (ημέρα 6), **Π1.3:** Σενάρια Εφαρμογής (ημέρα 9), **Π1.4:** Απαιτήσεις & Προδιαγραφές ΙΙ (ημέρα 12). |

…ενδιάμεσα πακέτα εργασίας…

|  |
| --- |
| **Π.Ε.4: Επικύρωση & Αξιολόγηση** |
| **Υπεύθυνος Φορέας** | *(συμπληρώνεται μόνο σε περίπτωση σύμπραξης)* | **Έναρξη (ημέρα)** | 15 | **Τέλος (ημέρα)** | 30 |
| **Συμμετέχοντες**  | Δημήτρης  | Ιωάννα  | Επιχειρηματίας  |  |
| **Ανθρωποημέρες** | 16 | 12 | - |  |
| Μέσω του Π.Ε.4, το έργο δίνει μεγάλη προσοχή στον έλεγχο και την αξιολόγηση των επιμέρους στοιχείων λειτουργικότητας του e-shop που θα αναπτυχθούν και ολοκληρωθούν στο προηγούμενο πακέτο εργασίας. Το Π.Ε.4 παρέχει πολύτιμες πληροφορίες για τη βελτίωση των δραστηριοτήτων ανάπτυξης και ολοκλήρωσης του e-shop που λαμβάνουν χώρα στα προηγούμενα πακέτα εργασίας.  |
| **Παραδοτέα.** **Π4.1:** Πλαίσιο Αξιολόγησης (ημέρα 18), **Π4.2:** Αξιολόγηση της αρχικής έκδοσης e-shop (ημέρα 22), **Π4.3:** Αξιολόγηση της βελτιωμένης έκδοσης e-shop (ημέρα 30). |